南吕・四块玉天台路
作者：马致远
朝代：元

paragraphs: 采药童，乘鸾客，怨感刘郎下天台。
春风再到人何在？桃花又不见开。
命薄的穷秀才，谁教你回去来！紫芝路雁北飞，人北望，抛闪煞明妃也汉君王。
小单于把盏呀剌剌唱。
青草畔有收酪牛，黑河边有扇尾羊，他只是思故乡。
浔阳江送客时，秋江冷，商女琵琶断肠声。
可知道司马和愁听。
月又明，酒又醒，客乍醒。
马嵬坡睡海棠，春将晚，恨不得明皇掌中看。
《霓裳》便是中原患。
不因这玉环，引起那禄山，怎知蜀道难！凤凰坡百尺台，堆黄壤，弄玉吹箫送萧郎。
送萧郎共上青霄上。
到如今国已亡，想当初事可伤，再几时有凤凰？蓝桥驿玉杵闲，玄霜尽，何敢蓝桥望行云？裴航自有神仙分。
原是个窃玉人，做了个赏月人，成就了折桂人。
洞庭湖画不成，西施女，他本倾城却倾吴。
高哉范蠡乘舟去。
那里是泛五湖？若纶竿不钓鱼，便索他学楚大夫。
临邛市美貌才，名家子，自驾着个私奔坐车儿。
汉相如便做文章士。
爱他那一操儿琴，共他那两句儿诗，也有改嫁时。
巫山庙暮雨迎，朝云送，暮雨朝云去无踪。
襄王谩说阳台梦。
云来也是空，雨来也是空，怎捱十二峰。
海神庙彩扇歌，青楼饮，自是知音惜知音。
桂英你怨王魁甚？但见一个傅粉郎，早救了买笑金，知他是谁负心？。